
Linnavara- ja Majandusameti nõuete üleandmine

Linna Arenduse ja Ökonoomika Ametile
1. Asjaolud ja menetluse käik

Narva linna omandis oleva Narva Jäätmekäitluskeskuse ekspluateerimiseks asutati Osaühing Narva Jäätmekäitluskeskus, milles osalevad Narva Linnavolikogu 26.01.2007 otsuse nr 66 alusel Narva linn, kellel on 98,6% osakapitalist, ja AS Uikala Prügila, kellel on 1,4% osakapitalist.

Narva Linnavolikogu 06.03.2008 määrusega nr 11 muudeti Narva linna 2008.a eelarvet ja ülalnimetatud määruse lisa 3 punkti 1.31 kohaselt eraldati Osaühingule Narva Jäätmekäitluskeskus osakapitali suurendamiseks 575 000 krooni. 

Narva Linnavolikogu 06.03.2008 määruse nr 11 realiseerimiseks võttis Narva linnavalitsus vastu 19.03.2008 korraldus nr 337-k ülalnimetatud rahalise sissemakse tasumiseks Osaühingu Narva Jäätmekäitluskeskus osakapitali suurendamiseks 575 000 krooni võrra. Linnavara- ja Majandusamet kandis üle 575 000 krooni Osaühingule Narva Jäätmekäitluskeskus 26.03.2008 maksekorraldusega n 688.

Osade nimiväärtused on pärast osakapitali uue suuruse äriregistrisse kandmist järgmised: Narva linna osa nimiväärtus 1 622 800 (üks miljon kuussada kakskümmend kaks tuhat kaheksasada) krooni ehk 99,1% osakapitalist, AS Uikala Prügila osa  nimiväärtus – 15 000 (viisteist tuhat) krooni ehk 0,9% osakapitalist.

Kuna aktsiad olevad Linna Arenduse ja Ökonoomika Ameti bilansil Linnavara- ja Majandusamet on kohustatud vastavalt Rahandusministri 11.12.2003 määrusega nr 105 kinnitatud „Riigi raamatupidamise üldeeskirjale” ning Narva Linnavalitsuse 25.04.2005 määruse nr 373 “Investeeringute kajastamise kord” punktile 9 üle andma Linna Arenduse ja Ökonoomika Ameti bilansile nõuded summas 575 000 krooni.
2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Valla- ja linnaeelarve seaduse § 16 lõike 1 kohaselt võib eelarves määratud assigneeringuid kasutada üksnes ettenähtud otstarbeks, kusjuures nende suurust võib muuta vaid eelarve muutmisega.

Narva Linnavalitsuse 25.04.2005 määruse nr 373 “Investeeringute kajastamise kord” punkti 9 kohaselt asutus, kelle eelarves on kinnitatud investeeringud, täidab eelarvet, teostab investeeringute iseloomu hindamise (kapitaliseeritud või mittekapitaliseeritud kulud) ning annab need Narva Linnavalitsuse korralduse alusel üle struktuuriüksusele, kelle bilansil vara on.

3. Otsus

3.1. Narva Linnavalitsuse Linnavara- ja Majandusametil anda Linna Arenduse ja Ökonoomika Ameti bilanssi üle nõuded summas 575 000 (viissada seitsekümmend viis tuhat ) krooni 00 senti  hiljemalt 10.04.2008.
3.2.  Linna Arenduse ja Ökonoomika Ametil võtta oma bilanssi nõuded summas 575 000 (viissada seitsekümmend viis tuhat ) krooni 00 senti hiljemalt 10.04.2008.
3.3.  Kajastada käesoleva korralduse punktides 3.1 ja 3.2 nimetatud nõuded Linnavara- ja Majandusameti, Linna Arenduse ja Ökonoomika Ameti 2008.a  märtsi aruannetes.

3.4.  Linnavara- ja Majandusametil teha korraldus Linna Arenduse ja Ökonoomika Ametile teatavaks.
4. Korralduse vaidlustamine 

Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast. 

5. Rakendussätted

Käesolev korraldus jõustub seadusega sätestatud korras.

